Diari Oficial de la Generalitat Valenciana


Sumari del DOGV 8186, del 07-12-2017 (2017/10165)

RESOLUCIÓ de 7 de novembre de 2017, de la Presidència de la Generalitat, de concessió de distincions en matèria de protecció civil de la Generalitat.
-----------------------------------------------------------------------------------------------------------------------------------------------------

### Dades del document

Número de DOGV
:   8186

Data del DOGV
:   07-12-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/10362


Data del document
:   07-11-2017

Organisme emissor
:   Presidència de la Generalitat

Tipus de document
:   Resolució

Descriptors 

:   * distinció honorífica

RESOLUCIÓ de 7 de novembre de 2017, de la Presidència de la Generalitat, de concessió de distincions en matèria de protecció civil de la Generalitat. [2017/10432]  
En compliment del que estableix el Decret 150/2014, de 19 de setembre, del Consell, pel qual es regula la concessió de distincions en matèria de protecció civil de la Generalitat, i seguint el procediment establit en els articles 7, 8 i 9 d'aquest, arran de la proposta de concessió de la distinció efectuada per Alfredo Borrás Llopis, oficial cap accidental de la Policia Local de l'Alcúdia, com a coordinador de l'Agrupació de Voluntaris de Protecció Civil de l'Alcúdia, per a José Gabriel Sapiña, cap de l'Agrupació Local de Voluntaris de Protecció Civil de l'Alcúdia (València), resolc:  
  
Primer  
Concedir la Medalla al Mèrit de Protecció Civil, categoria d'Or, a José Gabriel Sapiña, cap de l'Agrupació Local de Voluntaris de Protecció Civil de l'Alcúdia (València), el qual no va dubtar a posar la seua vida en greu risc per precipitar-se a la séquia Reial de la dita localitat amb el propòsit de rescatar una dona i la seua mascota que hi havien caigut.  
  
Segon  
En compliment del que estableix l'article 12 del Decret 150 de 19 de setembre de 2014, s'inscriurà la present distinció honorífica en el Registre de Distincions de la Generalitat en matèria de Protecció Civil, que depén de la Direcció General de l'Agència Valenciana de Seguretat i Resposta a les Emergències.  
  
Contra la present resolució que, en virtut del que disposa la disposició addicional primera del Decret 151/2015, de 18 de setembre, del Consell, pel qual s'aprova el Reglament orgànic i funcional de la Presidència de la Generalitat, esgota la via administrativa, es pot interposar, potestativament, un recurs de reposició davant del mateix òrgan que va dictar l'acte, en el termini d'un mes comptat des de l'endemà d'haver sigut notificada, o bé un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des del dia següent al de la seua notificació. Tot això de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que puga interposar qualsevol altre tipus de recurs o reclamació que millor convinga al seu interés.  
  
L'Eliana, 7 de novembre de 2017.- El president de la Generalitat, (ap. 5é R 12.02.2016; DOGV 17.02.2016), el director general de l'Agència de Seguretat i Resposta a les Emergències: José María Ángel Batalla.